Suchinthana/si-wikipedia huggingface dataset:
කරීනා කපූර්

"බෙබෝ" යන සුරතල් නාමයෙන් හඳුන්වන කරීනා කපූර් කලා පවුලක උපත ලැබුවාය. ඇයගේ පියා "රන්දීර් කපූර්", මව "බබිතා" සහ වැඩිමහල් සොහොයුරිය වන "කරිෂ්මා කපූර්" යන සියල්ලෝම රංගන ශිල්පීහු වෙති. මේ හේතුවෙන් ඇය කුඩා කළ සිටම මාධ්‍ය ඇසට අසුවිය. කෙසේ වෙතත් ඇයගේ කුළුඳුල් රංගනය 2007 වර්ෂයේදී "රෙෆ්‍යුජී" (Refugee)  වෙනුවෙන් කළ රංගනය වු අතර ඒ සඳහා ඇය "හොඳම නවක නිළිය" ලෙස "ෆිල්ම් ෆෙයාර්" සම්මානය දිනා ගත්තාය. ඇය රංගනයෙන් දායක වූ  "කභි කුෂි කභි ගම්" (Kabhi Khushi Kabhie Gham) චිත්‍රපටය 2001 වර්ෂයේ විදේශයන්හිදී අති සාර්ථක ලෙස ලාභ ලබන්නට විය. මෙය ඇය ඒ වනතෙක් ලැබු හොඳම වාණිජ ජයග්‍රහණයයි.

ඇය 2002 සහ 2003 වර්ෂවල ඒකාකාරී චරිත පමණක් රඟපාන බව කියමින් සමහරු දොස් නැගූ නිසා ඉන්පසු අවධානය දිනා ගත හැකි චරිත තෝරා ගැනීමට කරීනා පෙළඹුණාය. මේ හේතුවෙන් ඇය 2004 සිට 2006 දක්වා කාලය තුළ එක් එක් චරිත වලට බහුශ්‍රැත බවක් පෙන්වූ බව විචාරකයන්ගේ මතයයි. ඇය විසින් 2004 දී "චමේලී" (Chameli) හි රඟපෑ ගණිකාවකගේ චරිතය ඇගේ සිනමා දිවියේ සන්ධිස්ථානයකි. මේ වෙනුවෙන් ඇය "විශේෂ රංගනය සඳහා" වූ ෆිල්ම් ෆෙයාර් සම්මානය දිනාගත්තාය. ඇය 2004 දී "දේව්" (Dev) සහ 2006 දී "ඕම්කාරා" (Omkara) යන චිත්‍රපට වල ඇගේ විචාරාත්මක රංගනය වෙනුවෙන් ෆිල්ම්ෆෙයාර් සම්මාන උළෙලේදී "හොඳම නිළි ය සඳහා වූ විචාර සම්මානය" දිනා ගත්තාය.

ඇය 2007 වසරේදී ඉම්ට්යාස් අලි විසින් අධ්‍යක්ෂනය කල "ජබ් වි මෙට්" (Jab We Met) යන උපහාසාත්මක ආදර කතාව වෙනුවෙන් "හොඳම නිළිය" සඳහා වන ෆිල්ම්ෆෙයාර් සම්මානය දිනා ගත්තාය. ඇගේ චිත්‍රපට වල බොක්ස් ඔෆීස් ආදායම වාර්තා එකිනෙකට බොහෝ වෙනස්කමක් දැක්වූවද, හින්දි සිනමා කර්මාන්තය තුල ප්‍රභල ස්ථානයක් දිනා ගැනීමට ඇය සමත් විය. ඇගේ පෞද්ගලික ජීවිතයද මාධ්‍යන්ගේ දැඩි අවධානයට ලක් වී ඇත. ඇය සහ ඇගේ පෙම්වතා වන සයිෆ් අලී ඛාන් පිළිබඳව තොරතුරු බහුල වශයෙන් පුවත්පත් වල දක්නට ලැබේ.

නිළියන්
කරිශ්මා කපූර්

බොලිවුඩ් නිළි කරිශ්මා කපූර් 1974 ජූනි මස 25 වැනි දින ඉන්දියාවේ මහාරාෂ්ට්‍රහිදී උපත ලැබූ අතර "ලොලෝ" යන සුරතල් නාමයෙන් ඇයව කුඩාකල හැඳින්විණි. 1991 වර්ෂයේදී සිනමාවට පා තැබූ කරිශ්මා, ඇගේ කාලයේ තරු අතර ඉහළම ජනප්‍රියත්වයක් දිනා ගත්තාය. ඇය, ඇගේ සිනමා දිවිය තුළ වාණිජ වශයෙන් සාර්ථක වූ නිර්මාණ රැසකට දායක විය. මේ අතරින් "රාජා හින්දුස්තානි" (Raja Hindusthani) වැදගත් ස්ථානයක් ගත් අතර එය වාණිජමය අතින් අතිශය සාර්ථක වූ නිර්මාණයකි. මේ වෙනුවෙන් ඇය "හොඳම නිළිය" වෙනුවෙන් පිරිනමන ෆිල්ම්ෆෙයාර් සම්මානයද දිනා ගත්තාය. ඇය 1997 වර්ෂයේදී "දිල් තෝ පාගල් හේ" (Dil Tho Paagal Hei) චිත්‍රපටය වෙනුවෙන් "හොඳම සහාය නිළිය" ලෙස ෆිල්ම්ෆෙයාර් සම්මානයද, "හොඳම සහාය නිළිය" ලෙස "ජාතික සිනමා සම්මානය" ද දිනා ගත්තාය.
ඇය "ෆීසා" (Fiza) සහ "සුබීඩා" (Zubeidaa) යන කලාත්මක සිනමාපට වලට රංගනයෙන් දායක වී ප්‍රේක්ෂකයන් හා විචාරකයින් පුදුමයට පත් කළාය. මේ වෙනුවෙන් ඇය "හොඳම නිළිය" සහ "හොඳම නිළිය සඳහා විචාරක" යන ෆිල්ම්ෆෙයාර් සම්මාන දිනා ගත්තාය. ඇය 2003 වර්ෂයේදී සිනමාවෙන් තාවකාලිකව සමුගත්තාය.

මූලික අවධිය

70 දශකයේ ජනප්‍රිය නළුවෙකු වූ "රන්දීර් කපූර්" ට හා නිළි "බබිතා" ට දාව 1974 ජුනි 25 දින කරිශ්මා උපත ලැබීය. ඇය සිනමානළු "රාජ් කපූර්" ගේ මිණිබිරිය වන අතර "ප්‍රිතිවිරාජ් කපූර්" ගේ මීමිණිබිරිය වේ. ඇය ජනප්‍රිය නිළි "කරීනා කපූර්" ගේ වැඩිමහල් සොහොයුරිය වන අතර "රිශි කපූර්" ගේ ඥාති දියණිය වෙයි. කරිශ්මා 6 වැනි ශ්‍රේණිය දක්වා "කැතඩ්‍රල් සහ ජෝන් කොනන්" පාසලින් මූලික අධ්‍යාපනය ලැබුවාය.

නිළියන්
මධුරි ඩික්සිත්

බොලිවුඩ් නිළි මධුරි ඩික්සිත් 1967 මැයි 15 වන දින උපත ලැබුවාය. ඇය 1980 සහ 1990 කාලය තුල හින්දි සිනමාවේ ප්‍රමුඛ නිළියන් හා නර්තන ශිල්පිණියන් අතර නමක් දිනා ගැනීමට සමත් වූවාය. මධුරි, වාණිජ වශයෙන් සාර්ථක වූ නිර්මාණ රැසකට දායක වූ අතර ඒවායේ රැඟුම් හා නර්තන අංග බොහෝමයක්ම පැසසුමට පාත්‍රවිය. ඇය බොලිවුඩ්හි විශිෂ්ඨතම රංගන ශිල්පිණියක ලෙස මාධ්‍ය මඟින් පැසසුමට ලක්විය. ඉන්දියානු රජය මඟින් ඉන්දියානු පුරවැසියෙකුට පිරිනමන සිව්වැනියට උසස් "පද්ම ශ්‍රී" සිවිල් සම්මානයෙන් ඇය පිදුම් ලැබීය. 

මූලික අවධිය

ඇය, ශංකර් සහ ස්නෙලතා ඩික්සිත් ට දාව මධුරි ශන්කර් ඩික්සිත් ලෙස ඉන්දියාවේ මුම්බායිහි උපත ලැබූවාය. එමෙන්ම ඇය මාරතී චිට්පාවන් බ්‍රාහ්මණ පරම්පරාවකින් පැවත එයි.  මධුරි "ඩිවයින්" ළමා උසස් පාසලින් හා මුම්බායි විශ්වවිද්‍යාලයෙන් ඉගෙනුම ලැබූ අතර ක්ෂූද්‍ර ජීව විද්‍යාඥයෙකු වීමට සිහින මැවුවාය. මේ අතර ඇය "කතක්" නර්තනය අවුරුදු අටක් පුරා හැදෑරීය.

සටහන 

{|

|
Madhuri_Dixit
|-

නිළියන්
මණි රත්නම්

1956 වර්ෂයේදී තමිල්නාඩුවේ මදුරයිහි උපත ලැබූ මනි රත්නම් කීර්තිමත් සිනමා නිර්මාණකරුවෙකු, තිරරචකයෙකු හා නිෂ්පාදකවරයෙකු වෙයි. ඔහුගේ ප්‍රථම අධ්‍යක්ෂණය 1983 වසරේදී අනිල් කපූර් රඟපෑ පල්ලවි අනු පල්ලවි (Pallavi Anu Pallavi) වෙයි. ඔහු විසින් අධ්‍යක්ෂණය කළ අනෙකුත් චිත්‍රපට අතර මෞන රාගම් (1986), නායගන් (1987), අන්ජලී (1990), තලපති (1991), ඉරුවාර් (1997), කන්නතිල් මුතමිට්ටල් (2002), යුවා (2004), ගුරු (2007) සහ ඔහුගේ ත්‍රස්තවාදී ත්‍රිත්වය නමින් හඳුන්වන රෝජා (1992), බොම්බේ (1995) සහ දිල් සේ (1998) යනාදී නිර්මාණ වැදගත් ස්ථානයක් ගනී.
මනි රත්නම් විසින් චෙන්නායි හි සිනමා කර්මාන්තයේ පුනර්ජීවනයක් ඇති කරවමින් ඉන්දියානු සිනමාවට නව මුහුණුවරක් එක් කළේය. මොහු දකුණු ඉන්දියානු නිර්මාණ වෙනුවෙන් ෆිල්ම්ෆෙයාර් සම්මාන පහක්ද, හින්දි සිනමා නිර්මාණ වෙනුවෙන් ෆිල්ම්ෆෙයාර් සම්මාන හතරක්ද දිනා ගත්තේය. සුප්‍රකට ටයිම් සඟරාව විසින් නම්කල මෙතෙක් බිහිවූ හොඳම සිනමා නිර්මාණ 100 අතරට සත්‍යජිත් රායිගේ අපුරු ත්‍රිත්වය, ගුරු දත්තගේ  ප්‍යාසා මෙන්ම මනි රත්නම්ගේ දමිල චිත්‍රපටයක් වූ නායගන් ද ඇතුලත් විය. මොහුගේ රෝජා නම් චිත්‍රපටය, මෙතෙක් බිහිවූ "හොඳම හඬපට දහය" අතරට එක්වූ එකම ඉන්දියානු සිනමා කෘතිය වේ.

පෞද්ගලික ජීවිතය හා අධ්‍යාපනය 
දමිල බ්‍රාහ්මණ දෙමාපියන්ට දාව ඉන්දියාවේ තමිල්නාඩුවේ මදුරයිහි උපත ලැබූ මොහුගේ සත්‍ය නාමය ගෝපාල් රත්නම් සුබ්‍රමනියම් වෙයි. විද්‍යාමන්ධීර් ජ්‍යෙෂ්ඨ ද්විත්ව පාසලින් මූලික අධ්‍යාපනය ලැබූ ඔහු අනතුරුව මදුරාසි විශ්වවිද්‍යාලයට අයත් විවේකානන්ද විද්‍යාලයෙන් වාණිජ උපාධියක් ලබා ගත්තේය.ඉන්පසු ඔහු කළමනාකරණ අධ්‍යයනය සඳහා වූ ජම්න්ලාල් බජාජ් ආයතනයෙන් ව්‍යාපාර පරිපාලනවේදී උපාධියක් ලබා ගත්තේය. ඔහු සිනමා නිර්මාණකරනයට පෙර කළමනාකරණ උපදේශකයෙකු වශයෙන් තම ජීවන වෘත්තීය ආරම්භ කළේය. 

මනිරත්නම් සිනමාවට හඳුන්වාදෙනු ලැබුවේ ඔහුගේ නැසීගිය සොහොයුරු හා චිත්‍රපට අධ්‍යක්ෂකවරයෙකු වූ වෙන්කෙටශ්‍රාවන් විසිනි. සුහාසිනී නම් නිළිය සමඟ විවාහ වූ මනිරත්නම් හට නන්දන් මනිරත්නම් නමින් පුතෙකු සිටී. මොවුන් දැනට චෙන්නායි හි අල්වාපට් හි වාසය කරන අතර මොහුගේ නිෂ්පාදන සමාගම වන මැඩ්‍රාස් ටෝකීස් මෙම ප්‍රදේශයේම පිහිටා ඇත.

තවද බලන්න 
රෝජා

1955 උපත්
ප්‍රියන්කා චොප්රා

ඉන්දියානු නිළියක වන ප්‍රියන්කා චොප් රා සිනමා වෘතියට පිවිසීමට පෙර මෝස්තර නිරූපිකාවක ලෙස කටයුතු කලාය. මැය වසර 2000 හේදී "ලෝක රූ රැජිණ" ලෙස කිරුළු පැලැන්දාය.

ඇය 2002 වර්ෂයේ "තමිලන්" (Thamizhan) නම් දමිළ චිත්‍රපටයෙන් තම සිනමා දිවිය ආරම්භ කලාය. ඉන්පසු 2003 වර්ෂයේදී බොලිවුඩ් සිනමාවට එක්වූ ඇගෙය් ප්‍රථම චිත්‍රපටය "ද හීරෝ - ලව් ස්ටෝරි ඔෆ් අ ස්පයි" (The Hero: Love Story of a Spy ) විය. එම වසරේම ඇය රඟපෑ "අන්දාස්" (Andaaz) වෙනුවෙන් "හොඳම නවක නිලිය" ලෙස ෆිල්ම්ෆෙයාර් සම්මානය දිනා ගැනීමට හැකි විය.

"අයිට්‍රාස්" (Aitraaz) නම් චිත්‍රපටයෙහි දැක්වූ විශිෂ්ඨ රංගන කුසලතාව නිසා ඇයට 2004 වසරේදී "හොඳම දුෂ්ඨ චරිතය" වෙනුවෙන් ෆිල්ම්ෆෙයාර් සම්මානය දිනා ගැනීමට හැකිවිය. ප්‍රියන්කා, මෙතෙක් මෙම සම්මානය දිනා ගත් දෙවැනි කාන්තාව විය. 

වසර 2004 දී "මුජ්සේ ෂාදී කරොගේ" (Mujse Shadhi Karoge),2006 දී තිරගත වූ "ක්‍රිෂ්" (Krrish) සහ "ඩොන්" (Don) ඇගේ සාර්ථකම වාණිජ චිත්‍රපට විය. 

ඇය 2008 වසරේදී "ෆැෂන්" (Fashion) චිත්‍රපටෙයේ නිරූපිකාවකගේ චරිතය නිරූපනය කරමින් "හොඳම නිළිය" සඳහා වන ෆිල්ම්ෆෙයාර් සම්මානයද, "හොඳම නිළිය" සඳහා වන ජාතික සිනමා සම්මානයද දිනාගත්තාය.
රාජ් කපූර්

හින්දි සිනමාවේ නළුවෙක්, අධ්‍යක්ෂකවරයෙක්  සහ නිෂ්පාදකවරයෙක් වන රන්බිරාජ් කපූර්, "ෂෝ-මෑන්" (Show-man) යන අනවර්ථ නාමයෙන් හැඳින්විණි. රාජ් කපූර් ෆිල්ම්ෆෙයාර් සම්මාන 9 කට හිමිකම් කියයි. වසර 1951 දී තිරගත වූ "ආවාරා"  සහ 1954 දී තිරගත වූ "බූට් පොලිෂ්" යන චිත්‍රපට "කාන්" සිනමා උළෙලේ "පල්ම් ඩි'ඔර්" වෙනුවෙන් නිර්දේශ විය.

මූලික අවධිය

ප්‍රවීන නළු ප්‍රිතිවිරාජ් හා රම්සාම් කපූර්ට දාව ඉන්දියාවේ පෙෂ්වර් හිදී උපත ලැබීය. ඔහු සය දෙනෙකුගෙන් යුත් පවුලක වැඩිමහල් දරුවාය. ප්‍රසිද්ධ "කපූර්" පරම්පරාවෙන් පැවත එන රාජ්, ඩෙවන් බෂීශ්වර්නාත් කපූර් ගේ මුණුබුරා ද ඩෙවන් කෙෂාව්මල් කපූර් ගේ මීමුණුබුරා ද වෙයි. ෂශී කපූර් සහ ෂම්මි කපූර් මොහුගේ බාල සොහොයුරන් වෙයි. ඔහුගේ සොහොයුරිය උර්මිලා සියාල් නම් විය. මොහුට ළදරු අවදියේදී මියගිය සොහොයුරන් දෙදෙනෙක්ද සිටිති.
රේඛා

රේඛා යන වෙදිකා නාමයෙන් බොහෝ දෙනා හඳුනන භානුරේඛා ගනේසන් (1954 ඔක්තෝම්බර් 10 උපත ලැබූ) ඇය, තමිල් නාඩුවෙන් ඉන්දීය බොලිවුඩ් සිනමාවට බිහි වූ නිළියක වේ.

රංගනයේ බහුශ්‍රැත වූ ඇය, ඛුබ්සූරත් (Khubsoorat) චිත්‍රපටයේ පාසල් සිසුවියකගේ චරිතය සහ ඛූන් භාරි මාන්ග් (Khoon Bhari Maang) චිත්‍රපටයේ තීරණාත්මක ප්‍රතිහිංසක චරිත වෙනුවෙන් දෙවතාවක් හොඳම නිළියට හිමි ෆිල්ම් ෆෙයා සම්මානයෙන් පිදුම් ලද්දීය. උම්රාඕ ජාන් සාම්ප්‍රදායික වේශ්‍යාවකගේ චරිත නිරූපණය වෙනුවෙන් හොඳම නිළියට හිමි ජාතික සම්මානයද හිමි කර ගත්තාය. 1970 දශකයේ සහ ඉන් පසුවද ඇය ඉන්දියාවේ සුප්‍රසිද්ධ සංකේතයක් ලෙස ඉන්දීය මාධ්‍යයන් විසින් සලකනු ලැබීය. 

40 වසරක සිනමා දිවිය තුළ චිත්‍රපට 180කට වඩා ඇය රංගනයෙන් දායක වී ඇත. ඇයගේ සිනමා දිවිපෙවෙත තුළ ජනප්‍රියභාවය අවස්ථා කිහිපයකදීම ඔප්නැංවීමට සමත් වූ අතර ඇය හිමිකරගත් තත්ත්වය දිගින් දිගටම පවත්වා ගැනීමේ හැකියාවද ඇය සතු විය. ඉන්දියානුවන් සමාන්තර සිනමාව ලෙස හඳුන්වන, මුඛ්‍යධාරාව සහ කලාත්මක සිනමාව යන දෙවිදියෙහිම දස්කම් පෑ ඇය ආර්ථික වශයෙන් සාර්ථක වූ අතරම ඇයගේ සුවිශේෂී දක්ෂතා වෙනුවෙන් අවස්ථා කිහිපයකදීම දැඩි ප්‍රශංසාවට ලක් විය.
සල්මන් ඛාන්

අබ්දුල් රශිඩ් සලීම් සල්මන් ඛාන් (හින්දි: सलमान ख़ान, උර්දුسلمان خان;; 1965 දෙසැම්බර් 27 උපත ලැබූ) බොලිවුඩ් සිනමාවේ රංගන ශිල්පියෙකි. 

1988 “බිවි හො තො අඉසි” ඔහුගේ මංගල චිත්‍රපටය වූ අතර “මඉනෙ ප්යර් කියා” (1989) චිත්රපටය ඔහුගේ පළමු සාර්ථක චිත්‍රපටය විය. එහි රංගනය වෙනුවෙන් හොඳම රංගනය වෙනුවෙන් හා හොඳම ආධුනික පිරිමි රංගනයට හිමි ෆිල්ම් ෆෙයා සම්මානය හිමි විය. බොලිවුඩ් සිනමාවේ අති සාර්ථක චිත්‍රපට වූ “සාජන්” (1991), “හම් ආප්කෙ හේන් කෞන්” (1994), “කරන් අර්ජුන්” (1995), “බිවි නො.1” (1999) යන අධික ලාභ ලැබූ චිත්‍රපටයන්හි රංගනයන් හේතුවෙන් ඔහු සිනමා තරුවක් බවට පත් වුණි. 

“කුච් කුච් හොතා හේ” (1998) චිත්‍රපටයේ සහය රංගනය වෙනුවෙන් 1999දී හොඳම සහය නළුවාට හිමි ෆිල්ම් ෆෙයා සම්මානයෙන් ඛාන් පිදුම් ලද්දේය. එයින් පසු “හම් දිල් දෙ චුකෙ සනම්” (1999), “තෙරෙ නාම්” (2003), “නො එන්ට්ර” (2005) “පාර්ට්නර්”(2007) සහ “වොන්ටඩ්” (2009) වැනි විවේචනාත්මක සහ වාණිජ්‍ය වශයෙන් සාර්ථක චිත්‍රපට කිහිපයකද ඔහු රංගනයෙහි යෙදුනේය. හින්දි සිනමාව තුළ විශිෂ්ඨ නළුවෙකු බවට පත්වීමට මෙලෙස ඛාන් සමත් විය. .

බොලිවුඩ් රංගන ශිල්පියෝ
ශිල්පා ශෙට්ටි

ශිල්පා ශෙට්ටි (තුලු: ಶಿಲ್ಪಾ ಶೆಟ್ಟಿ; 1975 ජූනි 8) ඉන්දියානු සිනමා නිලියෙකු සහ මූස්තර නිරූපිකාවක වන අතර බාසිගර් (1993) ඇගේ මංගල චිත්‍රපටය විය. බොලිවුඩ්, දමිළ, තෙලඟු සහ කන්නඩා චිත්‍රපට 40කට ආසන්න ප්‍රමාණයකට ඇගේ දායකත්වය ලබා දී තිබේ.ඇයගේ පළමු ප්‍රධාන චරිත නිරූපණය ආග් චිත්‍රපටයේ විය. තම රංගන දිවියේ විවිධ පසුබෑම් වලට ලක් වුවද නඇවත එම ගිලිහුනු ජනප්‍රියත්වය ගොඩ නගා ගැනීමට ඇය සමත් විය. දඩකන් (2000) සහ රිශ්තෙ (2002) චිත්‍රපටයන්හි ඇය දැක්වූ දක්ෂතා ප්‍රසංශනීය වූ අතර පිර් මිලෙන්ගෙ (2004) හි එඩ්ස් රෝගියෙකුගේ චරිත නිරූපණය බොහෝ ගෞරව බුහුමනට පාත්‍ර විය. ඇගේ බාල සොහොයුරිය ශමිතා ශෙට්ටි ද බොලිවුඩ් නිළියකි.

මාෆියා සම්බන්දකම් සම්බන්ධයෙන් සැකකාරියක වූ අතර වෙනත් ගැටළුකාරී අවස්ථා කිහිපයකද ඇය පටලවණු ලැබීය. 2006දී අසභ්‍ය දර්ශණයක් සම්බන්ධයෙන් චෝදනාවට ලක්ව අතඩන්ගුවට ගැනීමට වරෙන්ත්තුවක්ද නිකුත් කෙරුණි. 2007 වසරෙදී බ්‍රිතාන්‍ය රූපවාහිනී වැඩසටහනක් වන "සෙලෙබ්‍රිට් බිග් බ්‍රදර්" (Celebrity Big Brother ) අතරතුර ඇය සහ ජඩ් ගූඩි, ජො ඔ'මේරා සහ ඩැනීලෙ ලොය්ඩ් යන තරඟකරුවන් අතර ජාත්‍යන්තර වර්ගවාදී අර්බුදය පිළිබඳව විවාදයක් ඇතිවූ අතර තරඟය අවසානයේ ඇය 63%ක චන්ද ප්‍රතිශතයක් ලබාගනිමින් ජයග්‍රහණය කිරීමට සමත් විය. ඒ සමඟම චිත්‍රපට කර්මාන්තය තුළ ඇයගේ ජනප්‍රියත්වය  නැවත ස්ථාපනය වූ අතර අනුපිළිවෙලින් “ලයිෆ් ඉන් අ... මෙට්‍රො” සහ “අප්නෙ” යන චිත්‍රපටයන්හි රංගනයෙහි යෙදුනි. ඇය පිළිබඳ නැවතත් ධානාත්මක කතිකාවතකට මෙය මුල පිරීය.

මූලාශ්‍ර 

1975 උපත්
ඉන්දියානු රූපවාහිනී නිවේදිකාවෝ
සුශ්මිතා සෙන්

ඉන්දියානු ජාතිකයෙක් වන මැය  වඩාත් වැඩිපුර දක්නට ලැබෙන්නේ ඉන්දියානු චිත්‍රපට වලය. හිටපු රූ රැජිනක් වන මැය 1994 දී ලෝක රූ රැජින තරගයෙන්ද ජයග්‍රහණය කරන ලද අතර මෙම තරගය ජයග්‍රහණය කල ප්‍රථම ඉන්දියානු කාන්තාව බවටද පත් විය.

ජීවන චරිතය

සෙන් උපත ලැබුවේ බෙන්ගාලී පවුලකය. ඇයගේ පියා සුබීර් සෙන් හිටපු ඉන්දීය ගුවන් හමුදා උසස් නිලධාරියෙකු වු අතර ඇගේ මව සුබෙර සෙන් විලාසිතා සහ ස්වර්ණාභරණ මෝස්තර  නිර්මාණ ශිල්පිණියක ලෙස කටයුතු කළාය. ඇයගේ සහෝදරයාගේ නම රජීව් සෙන් ය.ශාන්ත තෙරේසා රෝහලේ උපත ලත් ඇය වාසය කලේ දිල්ලි නගරයේය. ගුවන් හමුදා ස්වර්ණ ජයන්ති විද්‍යාලය ඇයගේ පාසල විය.  
2000 වසරේදී ඇය විසින් රේනි නැමති දරුවෙකු හදා වඩාගත් අතර 2010 ජනවාරි මස 13 වන දින මාස 3ක් වයසැති දරුවෙක් හදාගත් අතර ඇයගේ නම අලිශා විය.

ලෝක රූ රෑජින තරගය

1994 දී වයස අවුරුදු 18 වන සෙන් ෆෙමිනා ඉන්දීය රූ රෑජින තරගයෙන් ජයග්‍රහණය කලේ අයිශ්වර්යා රායිවද පරාජය කරමින්ය.1994 දීම ඉන්දියාව නියෝජනය කරමින් පිලිපීනය මැනිලා නුවර පැවති ලෝක රූ රෑජින තරගයට සහභාගී වී ඉන් ජයග්‍රහණය කරන ලදි.
 	
එම තරඟයේ ප්‍රාරම්භක වටයේදී සෙන් 3වැනි ස්ථානය දිනාගත් අතර කොලොම්බියා රූ රෑජිනක් වන කැරොලය්නා ගෝමස්ට පසු පසින් සිටියේය.සුෂ්මිතා පිහිනුම්, සම්මුඛ පරීක්ෂණ සහ රාත්‍රී ගවුම් තරඟ වලින් පිළිවෙලින් දෙවෙනි,පස්වෙනි සහ තුන්වන ස්ථාන වලට පත් විය. අවසන් තරඟයේ අවසන් තුන්දෙනා අතරට සෙන්ද,කොලොම්බියා සහ වෙනිසියුල රැජිනන් පැමිණි අතර අවසානයේ ජයග්‍රහණය හිමි වූයේ සුශ්මිතා සෙන් ටය. එම ජයග්‍රහණයෙන් පසු ඇයට ඉන්දියාවේ එම කිරුල හිම කරගත් ප්‍රථම කාන්තාව බවට පත් වීමටද අවස්ථාව ලැබුණි.

ඉන්දියානු ජාතිකයින්
නිළියන්
1975 උපත්
ජෙෆ් බ්‍රිජස්

ජෙෆ්රි ලියෝන් "ජෙෆ්" බ්‍රිජ් ඇමෙරිකානු සංගීතඥයෙකු හා නළුවෙකුද වෙයි. ඔහුගේ, ද ලාස්ට් පික්චර් ෂෝ, තන්ඩර්බොල්ට් ඇන්ඩ් ලයිට්ෆූට්, ට්‍රොන්, ස්ටාර්මෑන්, ද  ෆැබ්‍යුලස් බේකර් බොයිස්, ෆියර්ලස්, ද බිග් ලෙබොව්ස්කි, ද කන්ටෙන්ඩර්, අයන් මෑන් යන චිත්‍රපට වැදගත් නිර්මාණ වෙයි. එමෙන්ම 82 වෙනි ඔස්කාර් උලෙලේදී ඔහු රඟපෑ "ක්‍රේසි හාර්ට්" (Crazy Heart) වෙනුවෙන් හොඳම නළුවා සඳහා ඔස්කාර් සම්මානය දිනා ගත්තේය.

ඩොරොති බ්‍රිජස් නම් නිළියට හා ලොයිඩ් බ්‍රිජස් ට දාව කැලිෆෝර්නියාවේ ලොස් ඇන්ජලීස් හීදී උපත ලැබූ ජෙෆ් හට බීයෝ නමින් වැඩිමහල් සොහොයුරෙක්ද, ලුසින්ඩා නම් කුඩා සොහොයුරියක්ද සිටී. ඔහුගේ බාල සහෝදරයා කුඩා අවධියේදීම මිය ගියේය. කුඩා කල සිටම ජෙෆ්, ඔහුගේ සොහොයුරු බීයෝ සමඟ සමීප ඇසුරක් පැවත්වීය. මොවුන් පදිංචි වී සිටියේ නිව් යෝර්ක් හි "හෝල්ම්බි හිල්ස්"  නම් කොටසේය. ඔහු වසර 1960 දී වෙරළාරක්ෂකයෙකු වශයෙන් සේවයට එක්විය.

ජෝර්ඩන් බ්‍රිජස් ගේ මාමා වන ජෙෆ්, සූසන් ජෙස්ටන් සමඟ 1977 දී විවාහ විය. මොහුට සූසන්ව මුණගැසුනේ "රැන්චෝ ඩිලක්ස්" (Ranch Delux) නම් චිත්‍රපටය රූගත කරන අතරතුරදීය. මෙය විශාල ගොවිපලක රූගත කෙරුණු අතර, සූසන් එහි මෙහෙකාරියක ලෙස සේවය කළාය. ඔවුනට දූවරු තිදෙනෙක් සිටිති. ඔවුන් ඉසබෙල්, ජෙසිකා ලිලී සහ හේලී රොසලුයිස් නම් වේ. ජෙෆ් කංසා භාවිත කරන්නෙකු වශයෙන්ද ප්‍රසිද්ධය. "ද බිග් ලෙබොව්ස්කි" (The Big Lebowski) නම් චිත්‍රපටයේ රූගත කිරීමකදී පැවැත්වූ සම්මුඛ සාකච්ඡාවකදී ඔහු මරිජුවානා භාවිතය අඩුකළ බව පැවසීය. නමුත් "ස්ථීර ලෙසම එය අත් නොහල" බවද ඔහු කියා සිටියේය.

නළුවන්
ජෙරමි අයිරන්ස්

ජෙරමි ජෝන් අයිරන්ස්, එංගලන්තයේ අයිල් ඔෆ් වයිට් හිදී උපත ලැබීය. පැරණි බ්‍රිතාන්‍ය රංඟ පාසලින් සම්භාව්‍ය පුහුණුවක් ලැබූ ඔහු, 1969 දී වේදිකාව මතින් තම රංඟන දිවිය ආරම්භ කළේය. ඉන්පසු ඔහු "ද වින්ටර්ස් ටේල්" (The Winter’s Tale), "මැක්බත්" (Macbath), "මච් අඩු අබවුට් නතින්" (Much Ado About Nothing), "ද ටේමින් ඔෆ් ද ශෘ" (The Taming of the Shrew) සහ "රිචර්ඩ් II" (Richard II) වැනි නාට්‍ය වල පෙනී සිටියේය. වසර 1984 දී තම රංඟන දිවියේ වෙනසක් ඇතිකළ, ටොම් ස්ටොපාර්ඩ් ගේ "ද රියල් තින්" (The Real Thing) නාට්‍යයේ පෙනී සිටිමින් හොඳම නළුවාට පිරිනැමෙන "ටෝනි සම්මානය" දිනා ගත්තේය.
ඔහු පළමු වරට සිනමාවේ ප්‍රධාන භූමිකාවක් නිරූපනය කළේ 1981 දී "ද ෆ්‍රෙන්ච් ලිටුනන්ට්ස් වුමන්" (The French Lieutenant’s Woman) නම් ආදර කතාවෙහිය. මේ වෙනුවෙන් ඔහුව හොඳම නළුවා වෙනුවෙන් පිරිනැමෙන BAFTA සම්මානය වෙනුවෙන් නිර්දේශ විය. 1982 දී තිරගත වූ "මූන්ලයිටින්" (Moonlighting), 1983 දී "බිට්‍රේයල්" (Betrayal) හා 1986 දී "ද මිෂන්" (The Mission) ආදී චිත්‍රපට වල ඔහුගේ රංගනය විශිෂ්ට වේ. ඩේවිඩ් ක්‍රොනන්බර්ග් ගේ "ඩෙඩ් රින්ගර්ස්" (Dead Ringers) නම් චිත්‍රපටයේ රංගනය නිසා ඔහු විචාරක පැසසුමට ලක්විය. ඔහු 1990 දී "ද රිවර්සල්" හි රඟපෑ යුරෝපීය රදළ චරිතය වෙනුවෙන් ඔස්කාර් සම්මානයක් දිනා ගත්තේය. ඔහුගේ අනෙකුත් සාර්ථක චිත්‍රපට අතර “ද හවුස් ඔෆ් ද ස්පිරිට්ස්” (1993), “ද ලයන් කින්ග්” (1994), “ඩයි හාර්ඩ් විත් අ වෙන්ගන්ස්” (1995), “ලොලීටා” (1997), “ද මර්චන්ට් ඔෆ් වෙනීස්” (2004), “බීන්ග් ජූලියා” (2004) සහ “ඇපලූසා” (2008) වැදගත් තැනක් ගනී. 
ජෙරමි කාලීන රූපවාහිනී නළුවෙකු ලෙසද ක්‍රියා කරයි. 1981 දී "බ්‍රයිඩ්ෂෙඩ් රිවිසිටඩ්" (Brideshed Rivisited) නම් ITV රූපවාහිනී කතා මාලාව වෙනුවෙන් ඔහුට තම පළමු ගෝල්ඩන් ග්ලෝබ් සම්මානය දිනා ගැනීමට හැකි විය. "එලිසබෙත් I" (Elizabeth I) නම් ටෙලිවිෂන් කතා මාලාව වෙනුවෙන් ඔහුට තම දෙවැනි ගෝල්ඩන් ග්ලෝබ් සම්මානයත් හොඳම සහාය නළුවා ලෙස එමී සම්මානයකුත් දිනා ගැනීමට හැකි විය.

මූලික අවධිය

මොහු වර්ෂ 1948 දී ගණකාධීකාරවරයෙකු වූ පෝල් ඩුගන් අයිරන්ස් ට හා බාබර ඇනී ෂාර්ප් අයිරන්ස් ට දාව අයිල් ඔෆ් වයිට් හිදී උපත ලැබීය. ඔහුගේ මව අයිරිෂ් පරම්පරාවකින් පැවත එන්නියකි. ජෙරමි හට ක්‍රිස්ටෝපර් නම් වැඩිමහලු සොහොයුරෙක්ද, ෆෙලිසිටි ඈන් නම් වැඩිමහලු සොහොයුරියක්ද සිටී. ඩෝර්සෙට් හි ෂර්බෝන් නිදහස් පාසලින් ඉගෙනුම ලැබූ ඔහු, සතර දෙනෙකුගෙන් යුත් පාසල් තූර්ය වාදන කණ්ඩායමේ බෙර වාදනයට හා හාර්මොනිකා වාදනයට ප්‍රසිද්ධියක් ඉසිලීය. මෙහි සන්දර්ශන බොහෝවිට පන්තිකාමරයට හා භෞතික විද්‍යාගාරයට පමණක් සීමා විය. ආශ්‍රමයේ හා පාසල් වාර අවසානයේ පැවැත්වෙන රාත්‍රී භෝජන වලදී දක්නට ලැබෙන විවිධ මන්දහාසී චරිත වල රඟපෑමෙන් ඔහු ප්‍රසිද්ධ විය.
ජොන් වොයිට්

ජොනතන් "ජොන්" වින්සෙන්ට් වොයිට් (දෙසැම්බර් 29, 1938 උපත ලද.) ශාස්ත්‍රීය සම්මාන ලාභි නළුවෙකි. 1969 දි හොඳම චිත්‍රපටයට හිමි සම්මානය ලබා ගත් "මිඩ්නයිට් කෞ බෝයි" හි රඟපෑ ඔහු තම ප්‍රථම ශාස්ත්‍රීය සම්මානය සඳහා නම යෝජනා වු අතර,කැපී පෙනෙන්නට ද පටන් ගත්තේ ය. "ඩිලිවරන්ස්"(1972) හා හොඳම නළුවාට හිමි ශාස්ත්‍රීය සම්මානයක් දිනු "කමින් හෝම්(1978) වැනි චිත්‍රපට වල රඟපාමින් ඔහු තම ප්‍රතිරූපය ගොඩ නගා ගත්තේය. 2001 දි ඔහුගේ කවි නිර්මාණ වු "හවර්ඩ් කොසෙල්' හා "අලි" යන කෘති සඳහා හොඳ ප්‍රතිචාර ලැබුණා පමණක් නොව ඔස්කාර් සම්මාන සඳහාද යෝජනා විය. ඔහු "විලේන් ජොනස් හොජස්"ලෙස "සෙවන්ත් සීසන් ඔෆ් 24" හි රඟපෑවේය. ඔහු ජේමෙස් හෙවන් හා ඇන්ජෙලිනා ජෝලිගේ පියා වන අතර ගායක චිප් ටේලර්ගේ හා භූ විද්වතෙක් වන බැරි වොයිට් ගේ සහෝදරයාය.

පෙර ජීවිතය
යොන්කර්ස්, නිව්යෝක් හි උපත ලද වොයිට්ගේ මව බාබරා (7 ජනවාරි 1910) වන අතර පියා ජර්මන්-ඇමෙරිකානු ජාතික ගොල්ෆ් ක්‍රීඩකයෙකු වන එල්මර් වොයිට් ය (29 ඔක්තොබර් 1909-ජූනි1973). ඔහුගේ මවගේ දෙමාපියන්, ජර්මන් ජාතිකයන් වුහ. පියාගේ දෙමාපියන් "ස්ලොවෙකියාවෙ" "කොසිස්” නගරයේ සිට සංක්‍රමණය විය. ඔහු හැදුනේ කතෝලික පසුබිමකය. නිව්යෝර්ක් හි "ආර්චිබිෂොප් ස්ටෙපිනැක් හයි ස්කූල්” හි ඉගෙනුම ලැබු ඔහු, "ද සෝන්ග් ඔෆ් නෝර්වේ" නාට්‍යයේ" කවුන්ට් පෙපි ලෙ ලූප්" නම් විකට චරිතය රඟපෑවේය. ඔහුට රඟපෑම සඳහා උනන්දුව ඇති වුයේ ඉන් පසුවය. 1956 දි ඔහු වොෂිංන්ටන් වල පිහිටි "ද කැතොලික් යුනිවෙර්සිටි" හි කලා අංශයෙන් උපාධියක් ලැබුවේය.1960 දි තම පශ්චාත් උපාධිය නිම කළේය. එහිදි ඔහු විසින් පැසිපන්දු පිට්ටනියේ මැද සිටින "කාර්දිනල්" වරයෙකු නිර්මාණය කරමින් තම කලාත්ම හැකියාව විදහා දැක්වුයේ ය. එම කොටස අද "ප්‍රිස්බයිලා" විශ්ව විද්‍යාලයේ ප්‍රදර්ශනය සඳහා තබා ඇත.

මූලාශ්‍ර
මාලන් බ්‍රැන්ඩෝ

මාලන් බ්‍රැන්ඩෝ (3 අප්‍රියෙල් 1924-2004 ජූලී 1) අර්ධ දශකයක් පුරා දස්කම් පෑ ඇමෙරිකානු නළුවෙකි.  බොහෝ විවේචකයන් ඔහුව සලකන්නේ, අංගචලන සිනමාවේ  ශ්‍රෙෂ්ඨයෙකු ලෙසය. ඔහු වඩාත් ප්‍රසිද්ධ වූයේ "ස්ටැන්ලි කෝවල්ස්කි" ලෙස ඔහු රඟපෑ "අ ස්ට්‍රීට්කාර් නේම්ඩ් ඩිසයර්" හා ශාස්ත්‍රීය සම්මානයක් දිනා ගත් "ඔන් ද වෝටර් ෆ්‍රන්ට්" හි ටෙරි මැලොයි ගෙ චරිතයෙනි. මෙම චිත්‍රපට දෙකම 1950 ගණන්වල එලියා කසාන් විසින් නිෂ්පාදිත චිත්‍රපට දෙකකි. ෆ්‍රැන්සිස් ෆෝර්ඩ් කොප්පොලා ගේ චිත්‍රපට වන 'ද ගෝඩ්ෆාදර් " හි විටො කොලීන් ද, "ඇපොකැලිප්ස්" හි කර්නල් වෝල්ටර් කර්ට්ස් හා "ලාස්ට් ටැන්ගෝ ඉන් පැරිස්" හි පෝල්ගේ චරිතයෙන්ද ඔහු විශිෂ්ට රංගනයක් දක්වන ලදි.
"ක්‍රමවේද රංගනයනට" ඇති හොඳම උදාහරණය ඔහු බව කියවේ. මුලදි ඔහුගේ කෙදීරීමේ වාග්විලාසය සරදමට ලක් වුවද ඔහුගේ රංගනය ප්‍රශංසනීය විය. අධ්‍යක්ෂක "මාර්ටින් ස්කොර්සිස් "පවසන්නේ ඔහු සලකුණුකරුවා බවය. "ජැක් නිකල්සන්" පවසන්නේ බ්‍රැන්ඩෝ මියයන තුරු ඔහුගේ තැන කිසිවෙකුටත් ගත නොහැකි බවය. ඔහු "ඇමෙරිකානු සිවිල් අයිතීන්" සඳහා මෙන්ම ඇමෙරිකානු ඉන්දියානු සම්බන්ධතා වලදිත් කැපී පෙනෙන අයුරින් සම්බන්ධ විය.

1924 උපත්
2004 මරණ
නිකොලස් කේජ්

උපත		- නිකොලස් කිම් කොප්පලා 1964 ජනවාරි 7(වයස46) ලෝන් බීච්, කැලිෆෝනියාව, ඇමෙරිකාව

රැකියාව		- නලුවෙකි, නිශ්පාදකයෙකි

ක්‍රීයාකාරි වර්ශ	- 1980-වර්තමාන

භාර්යාව(වරු.)	- පැට්රිශියා ආකුවෙට්(1995-2001) ලීසා මාරි ප්රෙස්ලි(2002-2004) ඇලිස් කිම්(2004-වර්තමාන.)

නිකොලස් කේජ්(නිකොලස් කිම් කොප්පොලා,1964 ජනවාරි 7 උපත ලැබූ) ඇමෙරිකානු නලුවෙකි. ඔහු තම සිනමා ජීවිතය ආරම්භ කලේ 1981 දි ය.1995 දි "ලීවින් ලාස් වේගාස්" චිත්‍රපටය සඳහා හොදම නලුවාට හිමි ශාස්ත්‍රීය සම්මානය ද, "අඩැප්ටේශන්" චිත්‍රපටය වෙනුවෙන් "ටොරොන්ටො ෆිල්ම් ක්රිටික්ස් අසෝසියේශන් " සම්මානය 2002 දි හිමි කර ගන්නා ලදි. ඔහු රගපෑ චිත්‍රපට අතර "ෆේස්/ඕෆ්(1997),"ගෝන් ඉන් සික්ස්ටි සෙකන්ඩ්ස්(2000),"නැශනල් ට්රෙශර්(2004),"ගෝස්ට් රයිඩර්(2007),"බෑඩ් ලියුටෙනන්ට් : පෝට් ඔෆ් කෝල් නිව් ඔර්ලීන්ස්(2009) හා "කික් ඈස් "(2010) විය. ඔහු තෙවරක් විවහ වී ඇති බව පැවසේ.

පෙර ජීවිතය

ලෝන් බීච්,කැලිෆෝනියාවේ උපත ලද ඔහුගෙ පියා "ඕගස්ට් කොප්පොලා" සාහිත්‍ය දේශකවරයෙක් වන අතර මව වන ජෝයි වොගෙල්සන් නර්තන නිර්මාණය කරන්නියකි. ඔහුගෙ දෙමාපියන් 1976 දි දික්කසාද වු අතර,මර ජර්මන් ජාතිකයෙක් වන අතර පියා ඉතාලියානු ජාතිකයෙකි. ඔහුගේ සීයා වන කාර්මයින් කොප්පොලා නිර්මානකරුවෙකු වන අතර ආච්චි වන ඉටැලියා පෙන්නිනො නිලියක් වේ. ඔහු "බෙවර්ලි හිල් හයි ස්කූල්' හි ඉගෙනුම ලැබු අතර,පසුව "UCLA ස්කූල් ඔෆ් තියටර්, ෆිල්ම් ඇන්ඩ් ටෙලිවිශන්" හි ඉගෙනුම ලැබීය. ඔහු ප්‍රථම රංගන අත්දැකීම ලැබුවේ තම පාසලේදි, රගපෑ "ගෝල්ඩන් බෝයි" නාට්‍යයෙනි.

1964 උපත්
පෝල් නිව්මැන්

]]            
පෝල් ලියනාර්ඩ් නිව්මැන් (ජනවාරි26.1925-සැප්තැම්බර් 26-2008)අමෙරිකානු රංගන ශිල්පියෙකු,අධ්‍යක්ෂක වරයෙකු,මානවවාදීයෙකු,ව්‍යවසායකයෙකු මෙන්ම රේසින් මෝටර් රථ ධාවනයට දැඩි කැමත්තක් දක්වු පුද්ගලයෙකි. ඔහු විසින් විවිධ වූ සම්මාන රාශියක් දිනාගෙන ඇති අතර හොඳම නළුවා ලෙස විද්වත් පර්ෂද සම්මානය 1986 දී “the color of money” යන චිත්‍රපටය වෙනුවෙන්ද, තවත් නාමයෝජනා 8 ක්ද “golden globe” සම්මාන 3 ක්ද,BAFTA සම්මානයක්ද,screen actors guild සම්මානයක්ද,EMMY සම්මානයක් සහ තවත් විෂේශ සම්මාන රාශියක්ද දිනාගන්නා ලදි. 
තවද ඔහු විසින් මෝටර් රථ ධාවනය කිරීමෙන් ජාතික සූර පදක්කම් රැසක් ද ඔහුගේ කණ්ඩායම විසින් විවෘත ධාවන රථ තරගවලින් ශූරතාවයද ලබාගෙන ඇත. නිව්මන්ගේ OWN නමැති ආහාර ව්‍යාපාරයක හිමිකරුවෙකු වූ අතර ඔහු විසින් එහි ලාබය සමාජ සේවය සදහා යොමු කරන ලදි.මෙම අධාරවල වටිනාකම ඩොලර් මිලියන 280 ඉක්මවා ඇත.

මුල් අවධිය 

නිව්මන් උපත ලැබුවේ ඔහියෝ ප්‍රාන්තයේ ශේකර් හයිට්ස්හිදීය.ඔහුගේ දෙමාපියන් වූයේ තෙරේසා සහ ආතර් සැමුවෙල් නිව්මන් ය.ඔහුගේ පියා ක්‍රීඩා භාණ්ඩ වෙළෙද සැල් හිමිකරුවෙකු ලෙස කටයුතු කළ අතර ඔහු පෝලන්ත සහ හංගේරියානු සංක්‍රමික යුදෙව් ජතික පවුලකට අයත් වේ.නිව්මන් ගේ මව රෝමානු කතෝලික පවුලකට අයත්ය.නිව්මන් හට ආගම ධර්මය පිළිබඳව කිසිම උනන්දුවක් නොතිබූ නමුත් ඔහු යුදෙව් ජාතිකයෙක් ලෙස විස්තර කළේ එය වඩාත් අභියෝගාත්මක නිසා බව ප්‍රකාශ කොට ඇත.ඔහුගේ මව තම ස්වාමියාගේ ව්‍යාපාරයට උදව් කළ අතරතුර ඔහුගේ සහෝදරයා වන අර්තර් ද ඔහු විසින් හදා වඩා ගන්නා ලදි.

නිව්මන්ගේ මව කුඩ කළ සිටම ඔහුව නාට්‍ය කලාව සදහා උනන්දු කළේය.වයස අවුරුදු 7 දී ඔහු විසින් සිය ප්‍රථම පාසල් නාට්‍ය ඉදිරිපත් කිරීම වන රොබින් හුඩ් නාට්‍ය ඉදිරිපත් කරනු ලැබීය.ශේකර් හයිට්ස් උසස් පාසලෙන් තම අධ්‍යාපනය හැදෑරු ඔහු ඔහියෝ විශ්වවිද්‍යාලයෙන් Phi Kappa Tau ද ආරම්භ කරන ලදි.

සටහන් 

{|
පීටර් ෆින්ච්

පීටර් ෆින්ච් (1916 සැප්තැම්බර් 28 - 1977 ජනවාරි 14) බ්‍රිතාන්‍යයේ උපත ලද ඕස්ට්‍රෙලියානු නළුවෙකි. නෙට්වර්ක් (Network) චිත්‍රපටයේ හොවර්ඩ් බේලෙ(Howard Beale) නම් රූපවාහිනී වැඩසටහන් මෙහෙයවන්නාගේ චරිත නිරූපණය සුවිශේෂී වන අතර ඒ වෙනුවෙන් ඇයට මරණින් පසුව හොඳම නළුවා වෙනුවෙන් ඇකඩමි සම්මානයක් හිමිවිය. එය BAFTA වෙතින් ඔහුට හිමිවුණු පස්වන හොඳම නළුවා සම්මානයයි. තවද, එම රංගනය වෙනුවෙන් ගෝල්ඩන් ග්ලොබ්ස් (Golden Globes) හොඳම නළුවා සම්මානයද හිමි විය. රංගන ශිල්පය වෙනුවෙන් මරණින් පසු ඇකඩමි සම්මාන හිමිකරගත් දෙදෙනාගෙන් පළමු වැන්නා වන්නේද මොහුය. දෙවැන්නා ඕස්ට්‍රෙලියවේ හේත් ලෙජර්(Heath Ledger) විය.

මුල් අවධිය

ෆ්‍රෙඩ්‍රික් ජෝර්ජ් පීටර් ඉන්ගල් ෆින්ච්(Frederick George Peter Ingle Finch) ලන්ඩන්හි ජෝර්ජ් ෆින්ච් (George Finch) සහ ඇලීශ්යා ග්ලඩ්ය්ස්  ෆිශර්(Alicia Gladys Fisher)ට දාව උපත ලද අතර ෆින්ච්ට වයස 2දී ඔවුහු දික්කසාද වූහ. ජෝර්ජ් ෆින්ච් ඕස්ට්‍රෙලියවේ නිව් සවුත් වේල්ස් හි උපත ලැබුවද පැරිස්හි සහ සූරිච්හි අධ්‍යාපනය ලැබුවේය. 1912 දී එංගලන්තයට සංක්‍රමණය වන විට ඔහු පරියේෂණ රසායනඥයෙකු වූ අතර පසුව පළමු ලෝක සංග්‍රාමය අවධියේ රාජකීය හමුදා යුධෝපකරණ ප්‍රධාන වැඩපොළෙහි සහ රාජකීය කාලතුවක්කු හමුදාවේ සේවය කළේය.
	
1915දී හැම්ප්ශර් (Hampshire) හි පොර්ට්ස්මෞත් (Portsmouth) හිදී කෙන්ට් අධිනීතීඥයෙකුගේ දුවෙකු වූ ඇලීශ්යා  ෆිශර් සමඟ විවාහ විය. එනමුඳු ජෝර්ජ් ෆින්ච්, පීටර් ෆින්ච්ගේ ජෛව විද්‍යාත්මක පියා නොවීය. තම සැබෑ පියා ඉන්දියානු හමුදා නිලධාරියෙකු වූ වෙන්ට්වොර්ත් එඩ්වර්ඩ් ඩලස් "ජොක්" කැම්බල් (Wentworth Edward Dallas "Jock" Campbell) බවත් ඔහු තම මව සමඟ පැවති අනියම් සම්බන්ධය තම දෙමාපියන්ගේ දික්කසාදයට හේතු වූ බව ෆින්ච් දැනගත්තේ ඔහුගේ වයස හතලිස් ගනන් වලදීය.  ජෝර්ජ් පීටර්ගේ භාරකාරත්වය ලබා ගත් අතර ප්‍රංශයේ සහ ඉන්දියාවෙදී පීටර්ගේ මිත්තණිය (Laura Finch) විසින් ඔහු රැකබලාගන්නා ලදී. පසුව 1926දී ඔහු ඕස්ට්‍රෙලියවේ තම සීයා එඩ්වර්ඩ් හර්බර්ට් ෆින්ච් (Edward Herbert Finch) සමඟ වාසයට යැවුණු අතර ඔවුහු සිඩ්නිහි ග්‍රීන්විච් පොයින්ට(Greenwich Point)හි ජීවත් විය.  ඇලීශ්යා ෆින්ච් 1622දී පීටර්ගේ සැබෑ පියා "ජොක්" කැම්බල් සමඟ විවාහ විය.

1916 උපත්